Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5397

b) az elfogó és az elfogott légijárművek által használandó, a 2. Annex-ben előírt látjelek. 2.1.27 A II. szakasz, 1. fejezet 1.1.9 pont előírásai szerint biztosítandó baleset-megelőzési és repülésbiztonsági program részletezése, beleértve az alkalmazott biztonsági rendszert és személyi felelősséget. 2.1.28 Veszélyes áruk szállítására vonatkozó tájékoztatások és utasítások, beleértve a vészhelyzet esetén végrehajtandó intézkedéseket is. Megjegyzés: Veszélyes árúk szállítása során a légijármű fedélzetén bekövetkező váratlan események kezelését érintő módszerek és eljárások kidolgozására valamint végrehajtására vonatkozó útmutató a Veszélyes áruk szállítása során a légijármű fedélzetén bekövetkező eseményekre hozott vészintézkedések (Doc 9481) kiadványban található. 2.1.29 Védelmi utasítások és útmutatók. 2.1.30 A II. szakasz, 11. fejezet 11.1 pont előírása szerint biztosítandó repülőgép átkutatási ellenőrző jegyzék. 2.2 Légijármű üzemeltetési tájékoztatások 2.2.1 Légialkalmasság jogosítási és üzemeltetési korlátozások. 2.2.2 A II. szakasz, 4. fejezet 4.1.4 pont alapján előírt általános, különleges és vészhelyzeti eljárások a hajózószemélyzet részére, az ezekre vonatkozó ellenőrző jegyzékek. 2.2.3 Repülés tervezési adatok a repülés előtti és repülés közbeni tervezéshez, különböző hajtómű teljesítmény beállítások és repülési sebességek mellett. 2.2.4 Tömeg és súlypont (egyensúly) számítási utasítások. 2.2.5 Légijármű rakodási és teher rögzítési utasítások. 2.2.6 Légijármű rendszerek, megfelelő vezérlő szervek és használati utasítások a II. szakasz, 4. fejezet 4.1.4 pont előírása szerint. 2.2.7 Az engedélyezett különleges üzemeltetésre és az üzemeltetett forgószárnyas légijármű típusra vonatkozó gyártó(i) minimális felszerelési jegyzék. 2.2.8 A vészhelyzeti és biztonsági berendezések ellenőrző jegyzéke valamint ezek használati utasítása. 2.2.9 A vészkiürítési eljárások, beleértve az adott légijármű típust érintő eljárásokat, a hajózószemélyzet közötti együttműködés szervezését, a hajózószemélyzet minden egyes tagjának vészhelyzeti helyét és kijelölt vészhelyzeti feladatait. 2.2.10 Az utaskabin személyzet részéről alkalmazott általános, különleges és vészhelyzeti eljárások, az ezekre vonatkozó ellenőrző jegyzékek valamint légijármű rendszer tájékoztatások, beleértve a szükséges együttműködési eljárásokat a hajózószemélyzet és az utaskabin személyzet között. 2.2.11 A különböző repülési útvonalakon szállított vészhelyzeti és túlélési felszerelések valamint azok helyes működésének felszállás előtt történő ellenőrzésének eljárásai, beleértve a szükséges oxigén mennyiség megállapításának és rendelkezésre álló mennyiségének meghatározását. 2.2.12 A túlélők részére a 12. Annex-ben meghatározott, alkalmazandó föld-levegő látjelek. 2.3 Útvonalak és repülőterek 2.3.1 Az útvonalra vonatkozó tájékoztatások, amelyek biztosítják, hogy a hajózószemélyzet minden egyes repülés vonatkozásában részletes tájékoztatást kapjon a távközlési létesítményekről, navigációs berendezésekről, repülőterekről, az üzemeltetéshez igénybe vehető műszeres megközelítésekről, érkezési és indulási eljárásokról valamint minden más olyan tényezőről, amelyet a járató a szabályszerű repülésvégrehajtás érdekében szükségesnek ítél. 2.3.2 Minden egyes lerepülendő útvonalszakasz legalacsonyabb repülési magassága. 2.3.3 Minden egyes olyan helikopter repülőtér üzemeltetési minimuma, amelyet tervezett leszállási vagy kitérő helikopter repülőtérként valószínűleg igénybe vehetnek. 2.3.4 A megközelítési vagy a helikopter repülőtéri létesítmény használhatóságának csökkenése esetére megnövelt helikopter repülőtér üzemeltetési minimum. 2.4 Kiképzés 2.4.1 A hajózószemélyzet kiképzési program a II. szakasz, 7. fejezet 7.3 pont előírásai alapján.. 2.4.2 Az utaskabin személyzet kiképzési program a II. szakasz, 10. fejezet 10.3 pont előírásai alapján. 2.4.3 A repülésüzemi tiszt/szolgálatvezető kiképző program, ha azt a II. szakasz, 2. fejezet 2.2 pont alapján repülés felügyelettel összefüggésben alkalmazzák. Megjegyzés: A repülésüzemi tiszt/szolgálatvezető kiképző program részletezését a II. szakasz, 8. fejezet 8.3 pontja tartalmazza. I. Melléklet Kiegészítő útmutató a 3. teljesítmény osztályú forgószárnyas légijárművek műszeres időjárási körülmények (IMC) közötti üzemeltetésére Kiegészítés a II. szakasz 3. fejezet 3.4 ponthoz és a 2. Függelékhez

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes